Over 2200 nordjyske gymnasieelever har i dag meldt sig i den gode sags tjeneste ved årets Operations Dagsværk.

Det er vinduer der skal pudses, kældre der skal rengøres eller blade der skal fejes sammen, som både privat og nordjyske virksomheder i dag får ordnet af de unge gymnasieelever - i forbindelse med den årlige Operation Dagsværk. Det oplyser P4 Nordjylland. Det er 400 hundrede flere ung i forhold til sidste år. Og pengene de unge tjener stopper de ikke selv i lommen. Hvert år samler Operation Dagsværk ind til uddannelse i tredje verdens lande - så de unge i Peru kan få en uddannelse. Et emne der skaber identifikation hos de unge gymnasieelever. - Emnet uddannelse kan vi alle sammen kan forholde os til. Det gør det nemmere at kæmpe for. Jeg kan godt sætte mig ind i, hvor svært det må være ikke at have en uddannelse, siger dagsværker på Aalborghus Gymnasiun, Pernille Staunstrup til P4 Nordjylland. Sidste år tjente de nordjyske gymnasieelever mere end 460.000 kroner, men fordi langt flere deltager i år, håber man, at man i år kan overgå det beløb ifølge Pernille Staunstrup. 11 nordjyske gymnasier deltager i årets Operations Dagsværk.